
Bahaar -e- Tehreer (Part 13) 
Takleef Dene Waale 


Kisi Ko Takleef Dena Bahut Buri Baat Hai 
Aap Ne Jo Takleef Kisi Ko Pahunchayi Hai Wo Na Jaane 
Use Kahan Pahuncha De! 


Hum Kya Kahein Ke Takleef Dena Kitna Bada Jurm Hai..., 
Ek Mas'ala Shayad Aapne Suna Hoga Jo Figh Ki Kitabo 
Mein Aadab -e- Masjid Ke Hawale Se Milta Hai Ke : 


(əsə VLA dya Bai, 


Yaani Masjid (Mein Jaane) Se Har Iza (Takleef) Dene Waale 
Ko Roka Jayega Agarche Wo Zubaan Se Iza De! 


Takleef Dene Waale Kabhi Sukoon Se Nahin Reh Sakte, 
Unka Sukoon Jaata Nahin Balki Jald Chheen Liya Jaata Hai 
Hum Jaan Kar Aur Baaz Awgaat Anjaane Mein Kisi Ko 
Takleef Pahuncha Dete Hain! 

Humein Ab Ye Irada Kar Lena Chahiye Ke Bina Kisi 
Sharayi Wajah Ke Kisi Ko Takleef Nahin Pahunchayenge 
Chahe Wo Likh Kar Ho, Bol Kar Ho Ya Kisi Aur Tarige Se 


Allah Ta'ala Humein Kisi Ki Dil Aazari Ka Sabab Banne Se 
Bachaye 


Abde Mustafa 

Hague Bolne Se Na Dariye 


Chaplusi Ka Bazaar Garam Hai, 

Kayi Padhe Likhe Log Bhi Dahi Mein Sahih Milane Ke Aadi 
Ho Chuke Hain To Aise Mein Hag Bolna Jihad Se Kam 
Nahin 


Allah Ta'ala Ne Jinhein Hag Goyi Ki Daulat Ata Farmayi 
Hai Wo Bayaan Karne Mein Kisi Se Nahin Darte 
Mukhalifat To Hoti Hai Aur Pareshaniya Saamne Aati Hain 
Par Bina Kisi Ka Lihaaz Kiye Hag Bolne Waale Yaad Rakhe 
Jaate Hain 


Hag Bolne Mein Kisi Se Na Dariye 
Koi Aapka Kya Bigaad Sakta Hai? 


Jab Mukhalifato Ka Toofan Dikhayi De Aur Aapko Girane 
Ke Liye Koshishein Ki Ja Rahi Ho To Yaad Kar Lein Ke 
Aap Akele Nahin 

Agar Bigaadne Waale Hain To Phir Sanwarne Waale Bhi 
Hain 

Aala Hazrat Rahimahullahu Ta'ala Ka Ye Sher Gungunate 
Rahiye Aur Hag Ki Sada Buland Karte Rahiye 


Sun Lein Aada Main Bigadne Ka Nahin 
Wo Salamat Hain Banane Waale 


Abde Mustafa 

Hageegat 


Insan Jo Dekhta Hai Use Hi Hageegat Samajh Leta Hai 
Kitni Ajeeb Baat Hai Na Ke Humare Iman Ka Aksar Hissa 
Aisi Baato Par Mushtamil Hai Jo Humne Dekha Hi Nahin! 


Dikhayı Dene Waali Har Cheez Haqeeqat Nahin Hop 
Hageegat Bilkul Door Nahin, Humare Saamne Hai 


Hageegat Mein Khud Ko Dekha Ja Sakta Hai Aur Isse Khud 
Ki Hageegat Maloom Ho Jaati Hai 

Hageegat Ek Aayina Hai Jiske Liye Zaahiri Aankhein Bhi 
Shart Nahin 


Yun Keh Lein Ke Ye Ek Ehsaas Hai Jise Mahsoos Kiya Ja 
Sakta Hai 

Agar Hageegat Par In Chhoti Si Aankho Se Oabza Karna 
Chahein To Ye Mumkin Nahin Kyunki Ye Ek Aisa 
Samundar Hai Jis Ki Inteha Nahin 


Hageegat Ko Dekhne Ke Liye Dil Zaroori Hai, 
Ek Aisa Dil Jo Dekh Sake Warna Ye Aankhein Darya Ko 
Samundar Samajh Leti Hain 


Abde Mustafa 

Hasad Aur Us Ki Tabaah Kariya 


Hujjatul Islam Imaam Muhammad Ghazali Radi Allahu 
Ta'ala Anhu Tahreer Farmaate Hain Ki Hazrate Moosa 
Alaihissalam Ne Ek Shakhs Ko Arshe Aazam Ke Saaye 
Mein Dekha To Aap Ne Us Ke Martabe Par Rashk Kiya Aur 
Farmaya Ye Shakhs Rab Ki Bargah Mein Mukarram Wa 
Muazzam Hai. 


Fir Allaah Ta'ala Se Sawal Kiya Ki Us Ka Naam Kya Hai 
Aur Ye Naik Kaun Hai? To Allaah Ta'ala Ne Us Ke Nek 
Kaamo Mein Teen Kaamo Ko Zaahir Farma Diya : Ek Ye 
Ki Khuda Kisi Ko Nawazta Hai To Ye Shakhs Hasad Nahi 
Karta, Doosra Ye Ki Ye Shakhs Apne Maa Baap Ki Na 
Farmani Nahin Karta Aur 

Teesra Ye Ki Us Shakhs Ne Kabhi Chugal Khori Nahin Ki. 


(422 324 Pen) 
Imaam Ghazali Radi Allahu Ta'ala Anhu Likhte Hain Ki 
Hazrate Zakariya Alaihissalam Ne Farmaya : Allaah Ta'ala 
Irshad Farmata Hai Ki Haasid Meri Nemat Ka Dushman Hai. 
Mere Faisle Se Naaraz Hota Hai Aur Maine Apne Bando Ke 
Darmiyan Jo Tagseem Ki Hai Wo (Hasid) Is Tagseem Par 
Raazi Nahi Hota. 


(42236711) 


Huzoor # Ne Farmaya Mujhe Apni Ummat Par Sab Se 
Zyada Is Baat Ka Dar Hai Ki: 


ika pakalat JUI agad Gİ 
(15/261 AY) 

Yaani Un Mein Maal Ki Kasrat Ho Jayegi To Fir Ek-Doosre 
Se Hasad Karege Aur Ek Doosre Ko Oatl Karege. 


Pyaare Bhaiyon! 

Hasad Karna, Maa Baap Ki Na Farmani Aur Chugal Khori 
Ye Teeno Amal Jahannam Mein Le Jaane Waale Hain Aur 
Agar In Mein Se Ek Amal Bhi Kisi Shakhs Mein Maujood 
Hai To Wo Ek Amal Bhi Jahannam Tak Pahuchane Ke Liye 
Kaafi Hain 


Afsos Sad Afsos! 

Aaj Musalmano Mein Ye Teeno Bure Amal Kasrat Se Paaye 
Jaate Hain. Allaah Ta'ala In Teeno Bure Kaamo Se Hum Ko 
Mahfooz Rakhe. 

Aameen Summa Aameen Ya Rabbal Aalameen 


Abde Mustafa Turabul Hague Oadri 

Ishg Ka Safar 


Hazrate Sirri Sagati Rahimahullahu Ta'ala Ne Hazrate 
Junaide Baghdadi Rahimahullahu Ta'ala Ko Ek Parcha Diya 
Aur Kaha Ke Ye Tumhare Liye 700 Oisso Ya Buland Paaya 
Baato Se Behtar Hai 

Us Parche Mein Likha Tha: 


KOS Elle 
С̧ы Ga sayi td hs 
kd el ll ala jo Gol Li 
Lal kuni) Go О9Ј2, 
SI NGAY Go dow, 
MERE PIT 


"Yaani Jab Maine Muhabbat Ka Daawa Kiya To Mehbooba 
Ne Kaha Ke Tune Mujhse Jhoot Kaha Hai Kyunki Agar Aisa 
Hota To Tere Aaza (Body Parts) Ise Chhupa Na Sakte, 
Muhabbat Mein To Dil Aintdiyo Ke Saath Chipak Jaata Hai 
Aur Itna Murjha Jaata Hai Ke Pukarne Waale Ko Jawab Tak 
Nahin De Sakta, 

Aur Tu Is Qadr Kamzor Ho Jaaye Ke Muhabbat Teri Aankho 
Ke Siwa Kuchh Na Chhode Aur Tu Isi Se Roye Aur Isi Ke 
Zariye Baat Kare" 


(554 few 2” Ju) 


Hageegi Muhabbat Insan Ko Hageegat Ka Nazara Karwati 
Hai 
Iske Liye Khud Ko Ishq Ki Aag Mein Jalana Padta Hai 

Ye Safar Sakht Hai, Par Ise Tay Karne Waale Jo Manazir 
Dekhte Hain, Uski Lazzat Wahi Jaante Hain 


Abde Mustafa 

Gheebat 


Huzoor Ziya Ul Millat Khalifa E Aala Hazrat Allama 
Ziyauddin Muhajir Madni Alaihir Rehma Ki Majlis Me Koi 
Geebat Na Kar Sakta Tha. Agar Koi Jurrat Karta Toh Aap 
Buland Awaaz Se Durood Shareef Padhne Lagte Aur Kisi 
Na Kisi Tarah Us Ko Geebat Se Rok Dete. Humari Mehfilo 
Me Geebat Ka Riwaaj Hai, 


Apno Ke Geebatein 
Ghairo Ki Geebatein 
Mohsino Ki Geebatein 
Buzorgo Ki Geebatein 


Goya Geebat Odhna Bichhona Ho Gaya! Khud Bigadte 
Hain, Dusron Ko Bigaadte Hain! 


Hazrat Ziyaul Millat Alaihir Rehma Ka Daamane Ismat 
Geebat Se Bilkul Paak Tha, Na Geebat Sunnte Na Geebat 
Karte, Vo Milte Bhi The Milaate Bhi The Hum Apno Se 
Duur Hote Chale Jaate Hain Aur Duur Karte Chale Jaate 
Hain. 


(Khalifa Muhaddise Barelvi Az Maahire Razwiyat Mas'oode 
Millat Dr. Mas'ood Ahmed Nagshbandi Mujaddidi 
Rehmatullah Alaih) 


Ek Hum Hain Jin Ki Koi Majlis Bagair Geebat Ke Nahin 
Hoti! Jab Kabhi Chaar Log Mile Geebat Sunne Sunaane Ka 
Bazaar Garam Aur Mehsoos Tak Nahin Karte Ke Hum Kitni 
Aasaani Se Dozakh Ka Saamaan Ikhatta Kar Rahe Hai. 
Kaash Humein Fikr Aakhirat Naseeb Hojaye. Kuch Kehne 
Sunne Se Pehle Zara Sochein Ke Kya Keh Sunn Rahe Hain, 

Ye Kehna Sunna ALLAH Paak Ki Nafarmani Ka Baa'is Toh 
Nahin? 


Abde Mustafa Turabul Hag Oadri 

Azmate Sahaba 


Allah Ta'ala Ne Unhein Huzur £ Ke (Wisaal Ke) Baad 
(Zameen Mein Aap £ Ka ) Khalifa Banaya Aur Hazrate Abu 
Bakar, Hazrate Umar, Hazrate Usman, Aur Hazrate Ali 
Radiallaho Anhum Jamee Ummat Ke Liye Baaise Barkat 
Hain. 


Allah Ta'Ala Ne (Un Sahaba Hi Ke Muta'allig) Farmaya Hai 
Allah Unse Raazi Ho Gaya Hai Aur Woh Allah Se Raazi 
Ho Gaye Hain, Yahi Allah (Waalon) Ki Jama'at Hai. 


Kaha Jata Hat: 

Jisne Hazrate Abu Bakar Siddique Se Mohabbat Ki Usne 
Deen Ki Agamat Ka Fareeza Sar Anjaam Diya. Jisne 
Hazrate Umar Se Mohabbat Ki Usne Raahe Deen Ko Wazeh 
Kiya. 

Aur Jisne Hazrate Usman Se Mohabbat Ki Woh Noore Ilahi 
Se Mustansar Hua Aur Jisne Hazrate Ali Ibne Abi Talib 
Raziallahu Ta'Ala Anhu Se Mohabbat Ki Usne Deen Ki 
Pukhta Rassi Ko Mazbuti Se Thaam Liya. 

Jis Shakhs Ne Huzur # Ke Sahaba Ke Baare Mein Kalimaate 
Khair Kahe Wo Nefaag Se Bari Ho Gaya. 


Un Sahaba Mein Se Ek Ke Itne Fazail Hain Jo Apni Kasrat 
Ke Baais Had e Shumaar Se Bahar Hain. 


Rasool # Ne Sahaba Ki Tareef Farmayi Hai Aur Unhein 
Sitaron Se Tashbeeh Di Hai, Is Tashbeeh Ke Zariye Aap # 
Ne Apni Ummat Ko Unke Umoor E Deen Mein ( Husool E 
Rahnumaayi Ke Liye) Sahaba Ki Igtedaa Par Ubhara Hai 
Jaise Ki Woh Apne Duniyawi Umoor Mein Apni Zaruriyat 

Ke Liye BahroBar Ki Taareekyon Mein (Rasta Janne Ke 
Liye) Sitaron Se Rahnumaayi Lete Hain. 


Rasool # Ne Farmaya: Be Shak Mere Sahaba Ki Misaal 
Aasamaan Par Sitaron Jaisi Hai, Un Mein Se Jis Ko Bhi 
Thaamoge Hidayat Paa Jaoge Aur Mere Sahaba Ka Ikhtilaaf 
(Bh1) Tumhare Baaise Rahmat Hai. 


Hazrate Nuseer Ja'aloog Raziallahu Ta'Ala Anhu Riwayat 
Karte Hain Ki Hazrate Abdullah Bin Umar Raziallahu 
Ta'Ala Anhu Farmaya Karte The Ki Hazrat Muhammad 
Ke Ashaab Ko Bura Mat Kaho, Kiun Ki Sahaba Mein Se 
Kisi Ek Ka (Huzur # Ki Sohbat Mein Guzra Hua) Ek Lamha 
Tumhari Zindagi Bhar Ke Aamaal Se Behtar Hai. 


Rasool £ Ne Farmaya: Beshak Allah Ta'Ala Ne (Tamaam 
Rasoolon Mein Se) Mujhe Chuna Aur Mere Waasta Se (Puri 
Ummat Mein Se) Mere Sahaba Ko Chuna So Usne Un Mein 
Se Mere Liye Wuzra'a, Mua'aweneen Wa Madad Gaar Aur 
Sasurali Rishte Daar Banaye Lihaza Jis Ne Unhein Gaali D1 
To Us Par Allah Ta'Ala, Uske Farishton Aur Tamaam Logon 
Ki La'anat Ho Qayamat Ke Roz Allah Та Аја Uske Kisi Farz 
O Nafal Ko Qubool Nahi Karega. 


Hazrate Abdullah bin Abbas Se Marwi Hai Ki Huzur £ Ne 
Farmaya: Mere Sahaba Ki Khaamiyaan Aur Buraaiyan 
Bayaan Na Kiya Karo Ki Unke Hawale Se Tumhare Dil 
Baaham Ikhtilaat Ka Shikaar Ho Jayenge; Balki Mere 
Sahaba Ke Mohasin Aur Khoobiyon Ka Tajkirah Kiya Karo 
Yaha Tak Ki Tumhare Dil Unki Nisbat Baaham Ikaththe Ho 
(Kar Muttafig Ho) Jaaye. 


GİF T362/ Says Pend tal oA) 

Maakhooj : Azmate Sahabiyat Aur Hageegate Khilafat 


Haasile Kalam Ye Hai Ki Azmate Sahaba Bahut Hi Bulando 
Bala Hai. 

Dua Hai Allah Ta'Ala Hamein Tauheen E Sahaba Raziallahu 
Anhu Se Mahtooz Farmaye 


Abde Mustafa Dilbar Rahi Asdagui 


15 


Bahaar -e- Tehreer (Part 13) 
Akele Zindagi Ka Safar 


Huzoor Nabiye Kareem Sallallaho Ta'ala Alaihi Wasallam 
Ne Irshad Farmaya Ke Agar Log Tanha Safar Karne Ke Us 
Nugsan Ko Jaan Lete Jise Main Jaanta Hoon To Koi Sawaar 
Raat Ko Tanha Safar Na Karta 

(Bukhari, 2998) 


Yahan Sawaar Ko Tanha Safar Se Mana Kiya Gaya Hai To 
Ek Sawal Ye Hai Ke Kya Jo Paidal Ho Wo Safar Kar Sakta 
Hai? 

Ulama Likhte Hain Ke Jo Paidal Ho Uske Liye To Zyada 
Mana Hoga Ke Akela Safar Kare Kyunki Sawaar Ko Sawari 
(Ke Jaanwar) Se Uns (Muhabbat, Raahat) Haasil Hota Hai 
Aur Paidal Uns Se Khaali Hota Hai 


Ye To Raat Ka Safar Hai Ke Akele Karna Achha Nahin Phir 
Zindagi Ka Safar Jis Mein Tareekiyo Se Bhare Raste Hain, 
In Ko Akele Paar Karna Kis Tarah Munasib Ho Sakta Hai 
Akela Insan Akela Hi Hota Hai, Agar Ek Hamsafar Ho To 
Raaste Aasan Ho Jaate Hain 


Ulama Likhte Hain Ke Akele Paidal Safar Karne Waala 
Agar Raaste Mein So Jaaye To Us Ko Jagane Waala Koi 
Nahin Hoga Aur Agar Us Par Koi Museebat Aa Jaaye To 
Madad Karne Waala Koi Nahin Hoga 


(Dekhiye Neamul Baari Sharah Sahih Bukhari) 


Khaas Logon Ki Baat To Juda Hai Ke Wo Tanha Nahin 
Hote, Unhein Allah Ka Qurb Haasil Hota Hai Jaisa Ke 
Huzoor Ne Safar Ki Dua Farmayi Ke Aye Allah Safar Mein 
Tu Mera Saathi Hai (Muslim) 

Aam Logon Ko Har Safar Mein Hamsafar Ki Zaroorat Hai, 
Imano Ageede Ke Liye Saliheen Ka Saath Chahiye, 

Ek Bachhe Ko Walidain Ka Saath Chahiye, 

Parwaan Chadhne Ke Liye Achhi Sohbat Chahiye, 

Ek Mard Ko Ek Aurat Ke Saath Ki Zaroorat Hai, 

Ek Aurat Ko Ek Mard Ba Taure Hamsafar Chahiye, 

Kabhi Ek Dost To Kabhi Ek Dushman Ki Shakl Mein Bhi 
Hamsafar Ki Zaroorat Hoti Hai 


Allah Ta'ala Humare Liye Is Zindagi Ke Safar Ko Aasan 
Farmaye 


Abde Mustafa 


17 


Bahaar -e- Tehreer (Part 13) 


Nizam E Taleem Ke Mutalig Aala Hazrat Ke 
Nazariyat 


(1) Azeemushshaan Madaris Khole Jayein, Ba Oaida 
Taaleemein Ho. 


(2) Talba Ko Wazaif Milein Ke Khwahi Nakhwahi 
Garweedah (Yani Maail) Ho. 


(3) Mudarrison Ki Besh Qarar (Yani Magool) Tankhwahein 
Un Ki Karwaiyon Par Di Jayein Ke Lalach Se Jaan Tod Kar 
Koshish Karein 


(4) Taabe Talba (Yani Talba Ki Salahiyaton) Ki Jaanch Ho 
Jo Jis Kaam Ke Zyada Munasib Dekha Jaye Magool Wazifa 
De Kar Uss Mein Lagaya Jaye. Yun Un Mein Kuch 
Mudarriseen Banaye Jayein, Kuch Waizeen, Kuch 
Musannifeen, Kuch Munazireen, Phir Tasneef O Munazra 
Mein Bhi Tauzee (Tagseem Kaari) Ho, Koi Kisi Fan Par Koi 
Kisi Par 


(5) Un Mein Jo Taiyyar Hote Jayein Tankhwahein De Kar 
Mulk Mein Phelaaye Jayein Ke Tehreeran Wa Tagreeran Wa 
Wa'zan Wa Munazratan Ishaate Deen O Mazhab Karein 


(6) Himayate ( Mazhab ) O Radd Bad Mazhaban Mein 
Mufeed Kutub O Rasail Musannifon Ko Nazrane De Kar 
Tasneef Karaye Jayein 


(7) Tasneef Shuda Aur No Tasneef Rasail Umdah Aur 
Khush Khat Chhap Kar Mulk Mein Mutt Shaye Kiye Jayein 


(8) Shehron Shehron Aap Ke Safeer Nigraan Rahein, Jahan 
Jis Qism Ke Waiz Ya Munazir Ya Tasneef Ki Haajat Ho Aap 

Ko Ittila Dein. Aap Sir Kobi Aada ( Yani Dushmanon Ke 
Radd ) Ke Liye Apni Faujein, Magazine Risalay Bhejte 
Rahein 

(9) Jo Hum Mein Qabil Kaar, Maujood Aur Apni Muaash 
Mein Mashgool Hain Wazaif Mugarrar Karkay Farigh UI 


Baal ( Yani Khushaal ) Banaye Jayein, Aur Jis Kaam Mein 
Unhein Mahaarat Ho Lagaye Jayein . 


(10) Aap Ke Mazhabi Akhbar Shaye Ho Aur Wagtan Fa 
Wagtan Har Qism Ke Himayat Mazhab Mein Mazameen 
Tamam Mulk Me Ba Qeemat Wa Bila Qeemat Rozana Ya 
Kam Az Kam Hafta Vaar Pohchate Rahein . 


(Fatawa Rizviya, Jild 29, Page 599) 
Abde Mustafa Danish Shahan 

Allama Ibne Jauzi Aur Shauge Mutaala 


Allama Ibne Jauzi Rahmatullah Alaih Apne Haalat Ke Bare 
Mein Irshad Farmate Hain: 


Mujhe Yaad Nahin Padta Ki Mein Kabhi Raste Mein Baccho 
Ke Saath Hansta Honga. Mujhe Yaad Hai Ki Chhe Saal Ki 
Umr Mein Maktab Mein Mera Dakhila Hua, Saat Saal Ki 
Abhi Umr Thi Ke Mein Jaama Masjid Ke Samne Maidan 
Mein Chala Gaya Tha. Wahan Kisi Tamasha Dikhane Wale 
Ka Tamasha Nahin Dekhta Tha Balki Muhaddis Ke Darse 
Hadees Mein Sharik Hota Tha. Wo Hadees Ki, Seerat Ki Jo 
Baat Kehte The Wo Mujhe Zubani Yaad Ho Jati Thi. Ghar 
Aa Kar Us Ko Likh Leta Tha 

Bachhe Darya -e- Dajla Ke Kinare Khela Karte The Main 
Kisi Kitab Ke Safhat Le Kar Dusri Taraf Nikal Jaaya Karta 
Tha Aur Alag Thalag Beth Kar Mutala Mein Mashgool Ho 
Jaya Karta Tha. Main Asatija Aur Buzurgane Deen Ki 
Majlison Mein Hazri Dene Ke Liye Is Qadr Jaldi Karta Tha 
Ki Dodne Ki Wajah Se Meri Saans Phoolne Lagti Thi. Meri 
Subah Sham Is Tarah Guzarti Thi Ki khane Ka Koi Intezam 
Naa Hota Tha. 


Mazeed Farmate Hain Ki Meri Tabiyat Kitabon Ke Mutala 
Se Kisi Tarah Sair Nahin Hoti Hai. Jab Koi Nayi Kitab Par 
Nazar Padh Jati Hai To Aisa Mehsus Hota Hai Ki Koi 
Khazana Hath Lag Gaya Hai. Agar Mein Kahun Ki Mein Ne 
Talaba Ilmi Mein Bees Hazar Kitabon Ka Mutala Kiya Hai 
To Koi Muhaal Nahin 

Mujhe In Kitabo Ke Mutale Se Humare Akabareen Ke Halat 
Wa Akhlag, Unki Aala Himmat, Quwwate Hafiza, Zauge 
Ibadat Aur Be Panah Uloom Ke Zakheere Ka Aisa Ilm Ho 

Jata Tha Jo Kitabon Ke Bagair Mumkin Naa Tha. Iska 
Nateeja Ye Hua Ke Mujhe Apne Zamane Ke Logon Ki Kam 
Ilmi Maloom Hone Lagi Aur Is Wagt Ke Talibe Ilmo Ki 
Kam Himmati Ka Andaza Ho Gaya. Mein Ne Madrasa 
Nizamiya Ke Poore Kitab Khana Ka Mutala Kiya Tha, Jis 
Mein Chaar Hazar Kitabein Thi, Isi Tarah Baghdad Ke 
Mashhoor Kutub Khane Kutbul Hanafiyah, Kutbul 
Hameediyah, Kutub Abdul Wahab, Kutub Abu Muhammad 
Wagairah Jitne Kitab Khane Meri Dastaras Mein The Sab 
Ka Mutala Kar Daala. 


GOYA EĞİ İEP) 


Allah Ta'ala Humein Unke Sadge Ilme Deen Haasil Karne 
Ka Zaugo Shaug Ata Farmaye 


Muhammad Wasif Marfani 


21 


Bahaar -e- Tehreer (Part 13) 


Apno Ko Dushmano Ke Saamne Ruswa Na 
Kijiye 
Hazrate Umar Farugue Radiallaho Ta'ala Anho Ne Jangi 


Lashkaro Ke Umaraa (Head, Commanders) Ko Likh Kar 
Bheja Ke: 


Koi Bhi Ameere Lashkar Chahe Wo Chhota Ho Ya Bada 
Kisi Musalman Par Hadd (Islami Saza) Jaari Na Kare Jab 
Tak Us Ka Lashkar Dushman Ke Hudood (Boundaries) Se 
Na Nikal Jaaye Kyunki Mujhe Dar Hai Ke Kahin Wo 
Dushmano Ke Saamne Saza Paane Ke Sabab Ghairat Mein 
Aa Kar Khuda Nakhwasta Mushrikeen Se Mil Jaaye 


(7 BY IP 294332. 134” 5G EO MAP ar) 


Agar Koi Apna, Saza Ke Oabil Bhi Ho To Use Apno Ke 
Beech Saza Deni Chahiye Ya Koi Оһајап Ho To Sabke 
Saamne Ruswa Karne Ke Bajaye Tanhayi Mein Uski Islaah 
Karni Chahiye Taaki Wo Apna Hi Rahe, Ghairo Ka Na Ho 
Jaaye 


Abde Mustafa 

Koi Shortcut Nahin 


Jiddo Jahad Karni Padegi, 

Jalna Hoga, 

Din Raat Ek Karne Padenge, 

Ye Dunya Hai Ke Daarul Amal Hai, 

Agar Aap Bas Baithe Baithe Copy Paste Se Kamyaabi 
Chahte Hain To Maidane Amal Mein Aapki Koi Jagah 
Nahin, 

Aapko Khwabo Ki Dunya Se Baahar Aana Hoga 


Koi Shortcut Nahin Hai Success Ke Liye, 

Aapko Ragda Lagana Hoga, 

Koi Bhi Kaam Karein Lagan Se Karein, 

Ab Koi Na Ummeedi Nahin, Koi Mayoosi Nahin 


Agar Aapne 5 Kilometers Ka Target Liya Hai To Use 10 Kar 
Dijiye, 

Agar 10 Na Mile To 50 Kijiye Aur 50 Bhi Na Mile To Ab 
Wagt Hai Ke Limits Ko Aur Badha Diya Jaaye 

Rukne Waale Mar Gaye, Chalne Waale Mar Kar Zinda Hain 
Aage Badhiye, Jiddo Jahad Jaari Rakhiye 


Bas Kisi Ek Shay Ko Hi Haasil Karna Aapki Zindagi Ka 
Magsad Nahin 

Aapko Sab Le Kar Chalna Hai 

All Rounder Banna Hoga 

Jisse Hesitate Hote Hain, Usi Ko Baar Baar Kijiye 

Practice Aaj Na Kal Aapko Perfect Bana Degi 


Abde Mustafa 

Auraton Ke Kaarname 


Nabi -E- Kareem £ Ke Ailane Nabuwwat Ke Baad Kafiro Ki 
Sarkashi Badh Gayi Aur Un Ki Taraf Se Pahunchayi Jane 
Wali Aziyato Ko Musalmano Ne Bhut Bardasht Kiya. 


Jahan Sahaba -e- Kiram Ne In Mazaalim Ke Khilaaf Sabro 
Istigamat Ke Jauhar Dikhaye Wahin Sahabiyaat Ne Bhi Aise 
Sabr Ka Muzahira Kiya Ke Ek Tareekh Ragam Kr Di. 


Tareekh In Jur'ato Aur Be Baaki Par Aaj Bhi Hairan Hai. 
Wo Ek Khatoon Hi Thi Jinhone Deene Hag Ki Khatir Sab 
Se Pehle Khoon Ka Nazrana Pesh Kiya. 

Khawateen Ne Apne Ghar Baar Lutaye, Khoon Ke Rishton 
Ko Khushi Khushi Maut Ke Hawale Kar Diya, Apne 
Bacchon Aur Ahle Khana Ko Apni Nazron Ke Samne Sooli 
Par Latakte Dekha. 

Teeron, Talwaron, Khanjaro Se Lahoo Luhan Kiye Jane Par 
Bhi Mathe Par Shikan Na Aane Diya, 

Apni Aabai Sar Zameen Chodh Kr Hijrat Farmayi 

Sehra, Dhoop, Andhero Mein Bhook Pyaas Ki Shiddat 
Bardasht Ki, 

Apni Jaano Tak Ko Qurban Kar Ke Deen Ki Shakho Ko 
Istigamat Ke Awraag Par Raushan Kiya. 


Tareekh Aj Bhi In Ki Qurbaniyo Ki Shahid Hai Ki Hazrat 
Ayesha Radi Allahu Ta'ala Anha Farmati Hain : 

"Yaani Hum Nahi Janti Ke Kisi Muhajira Aurat Ne Imaan 
Laane Ke Baad Muh Phera Ho" 


Ye Woh Paakiza Khatoon Hain Ki Jinhone Deen Ki Paasdari 
Mein Aham Qirdar Ada Kiya. 

Zamana -e- Jahiliyat Mein Aisi Kayi Beja Rasm Wa Riwaaj 
The Jin Se Muashre Bahut Sangeen Masail Paida Hote The. 
Ummahatul Momineen Ne Nabi -E- Kareem Ki Taleemat 
Ke Tahat Apni Hayate Tayyiba Mein Be Shumar Oauli Aur 
Faili Khidmaat Anjaam Di. Khawateen Ke Masail Wa 
Muamlaat Hi Nahi Balki Ouran Wa Sunnat Ko Mahfooz 
Karne Aur Amaanatdari Ke Sath In Ko Ummat Tak 
Muntaqil Karne Mein Bhi Zabardast Fareeza Anjam Diya. 
Aur Jab Doosri Sadi Hijri Mein Poore Alame Islam Mein 
Ahadees Ki Riwaayat Wa Tadween Ka Silsila Shuru Hua To 
Jin Khawateen Ke Pas Majmoo'e The Un Se Wo Haasil Kiye 
Gaye. Hadees Ki Tehseel Ke Liye Mardo Mein Muhadiseen 
Wa Ruwaat Ki Tarah Auraton Ne Bhi Ghar Bar Chodh Kar 
Door Daraz Mulko Ka Safar Kiya Aur In Auraton Ke Liye 
Muhadiseen Wa Shiyukh Ki Darsgaho Mein Makhsoos 
Jaghein Raha Krti Thi Jis Mein Wo Mardon Se Alag Rah 
Kar Sama' Karti Thi Aur Isi Tarah Inhi Auraton Mein Se 
Hafizah, Qariyah Aur Ilme Tafseer Waghaira Mein Maharat 
Rakhti Thi. 

Itna Hi Nahi Balki Maidane Waaz Wa Naseehat Mein Bhi 
Aurato Ne Bade Kaarname Anjaam Diye. 


Neez Rashdo Hidaayat, Tazkiya Nats, Shair Wa Adab, 
Khitati Wa Kitabat Wa Insha, Azkaar Ki Taleem Wa 
Tarbiyat Mein Bhi Bahut Zyaada Numaya Thi Aur Rahi. 


Chauthi Sadi Mein Qur'ani Madaris Ka Intizam Hua. Banaat 
UI Islam Ki Taraf Se Sab Se Pehla Our'ani Madarsa Masjide 
Agsa Ke Shahar Faas Mein 245 Hijri Mein Qaayim Hua Jo 
Aaj Bhi Jami'a Ouzween Ke Naam Se Maujood Hai Aur 
Uski Barkat Se Kayi Auratein Uloome Deeniya Ki Taraf 

Shoug Wa Zoug Ke Sath Mutawajje Huyi Aur Islam Ki 
Sarbulandi Aur Isha'at e Ilm Mein Khoob Khidmaat Anjaam 
Di. 


Aaj Bhi Khawateen Ko Chahiye Ke Qur'an Ke Buniyadi 
Uloom Seekhein Kyonki Our'ani Uloom Seekhna Farz Hai 
Ke Isi Ke Tahat Jumla Uloom Hai. Mayishat, Science Aur 
Digar Uloom Jinhein Asri Uloom Kaha Jata Hai In Ka 
Seekhna Saanvi Haisiyat Rakhta Hai Wo Bhi Kayı Quyudaat 
Ke Sath Lekin Deeni Uloom Behad Zaroori Hai. 

Afsos Hum Is Baat Ka Inkar Nahi Kr Sakte Ke Auratein 
Maghribi Tehzeeb Ke Rang Me Rangeen Aur Bas Naam Ki 
Azaadi Ke Nashe Me Choor Hokar Uloome Deeniya Se 
Koso Door Ho Chuki Hain Aur Jab Almiya Ye Hai To Phir 
Kaarnamo Par Kahna Mazeed Takleef Ka Sabab Banega. 
Allaah Ta'ala Imaan Rakhne Waali Auraton Ko Magsade 
Zindagi Aur Imaan Ki Chashni Ata Farmaye, Sahabiyaat Ka 
Faiz In Par Nazil Farmaye. 


Dukhtare Millat Janabe Ghazal Sahiba 

Aql Ka Aainah 


Manqool Hai Ke Tajribah Aql Ka Aainah Hai İsi Liye Burhe 
Afraad Ki Raae Ki Tareef Ki Jaati Hai Yahan Tak Kahan 
Jata Hai Ke Burhe Afraad Wagaar Ka Darakht Hote Hain, 
Wo Na To Bhatakte Hain Aur Na Hi Be-aqlı Ka Shikaar 
Hote Haın. 


Burhe Afraad Ki Raae Ko Ikhtiyaar Karo Kyunke Un Ke 
Paas Aql O Daanaai Na Bhi Ho To Zindagi Bhar Ke 
Tajribaat Ki Badaulat Un Ki Raae Dusron Se Achhi Hoti 
Hai. 


Aik Shaair Kehta Hai: 


Tarjama: 

Kya Tum Nahi Dekhte Ke Aql, Aql Walon Ke Liye Zeenat 
Hai 

Lekin Agl Ka Kamaal Taweel Tajribon Se Hasil Hota Hai. 


Aik Aur Shaair Ne Kaha Hai: 


2 


431218, 022 leis) 
SG SITES 
Tarjama: 


Jab Koi Shakhs Bighair Aafat Ke Taweel Umr Guzaare To 
Zindagi Use Aql Ka Tohfa Deti Hai. 

Aamir Bin Abde Oais Ka Ool Hai: Tumhari Agl Tumhein 
Be Faaidah Kaamon Se Roke To Tum Waagai Agl Mand 
Ho. 

Mangool Hai Ke Hageegi Izzat Agl Ke Zariye Milne Wali 
Izzat Hai Jabke Hageegi Maal Daari Dil Ki Maal Daari Hai. 


Aik Daana Ka Qol Hai Ke Aql Mand Jahan Bhi Ho Apni Aql 
Ki Badaulat Guzara Kar Leta Hai Jaisa Ke Sher Jahan Bhi 
Ho Apni Ouwwat Ke Zariye Zindagi Basr Kar Leta Hai 
(Deen O Dunya Ki Anokhi Baatein, Safha 51) 


Abde Mustafa 

Kunwara Yaani Miskeen 


Aaga Sallallaho Ta'ala Alaihi Wasallam Ne Irshad Farmaya 
Ke: 


ERGE AEI EE 
td, —. 
2360 İŞ: TEN a a ES es DO ya SEA? 


Miskeen Hai, Miskeen Hai Wo Mard Jiski Biwi Na Ho, 
Arz Ki Gayi : Aye Allah Ke Rasool! Agarche (Wo Mard) 
Maal Waala Ameer (Rich) Ho? 

Farmaya : Haan, Agarche Maal Waala Ameer Ho 


Phir Aaga Sallallaho Ta'ala Alaihi Wasallam Ne Irshad 
Farmaya Miskeena Hai, Miskeena Hai Wo Aurat Jiska 
Shauhar Na Hi 

Arz Ki Gayi : Aye Allah Ke Rasool! Chahe Wo (Aurat) 
Ameer Ho Ya Zyada Maal Waali Ho? 

Farmaya : Haan (Chahe Maal Waali) Ho 


(Shobul Iman Lil Bayhagi, d. 458 Hijri, Hadees No. 5097, 
Jild No. 7, Safa No. 338, Publication : Maktabatur Rushd, 
Riyadh, Ist Edition, 1423 Hijri Ba Mutabig 2003 Isw1) 


sa 


Abde Mustafa Qasimul Qadri 

Pahle Taulo Baad Mein Bolo 


Ek Badshaah Ne Khwab Dekha To Tabeer Batane Waalo Ko 
Bulaya Aur Apna Khwab Sunaya, Ek Ne Kaha: Is Ki Tabeer 
Ye Hai Ki Aap Ka Beta, Pota Aur Par-Pota Aap Ki Nazro 
Ke Samne Marenge, Badshah Ko Ye Sun Kar Bada Ghussa 
Aaya Aur Use (Jaid Mein Dalwa Diya, Phir Doosre Se 
Tabeer Poochi To Wo Pahle Shakhs Ka Haal Dekh Chuka 
Tha Isiliye Doosre Alfaaz Istimal Karte Huye Kahne Laga : 
Aap Apne Bete, Pote Aur Par-Pote Ki Taazposhi Ki Rasm 
Apni Aankho Se Mulahiza Farmayenge, Badshah Us Ki 
Baat Sun Kar Khush Hua Aur Use Inaam Wa Ikram Se 
Nawaza. 


Ghaur Kijiye Ki Doosre Ki Tabeer Pahle Se Mukhtalif Nahi 
Thi Sirf Alfaz Ka Farg Tha Ki Beta Faut Hoga To Pote Ki 
Aur Pote Ka Intigal Hoga To Par-Pote Ki Taazposhi Hogi. 
Lekin Pahle Ko Apne Alfaz Ki Wajah Se Saza Mili Aur 
Doosre Ko Munasib Lafzo Ke Intikhab Ne Inam Dilwa Diya. 


Kis Se, Kis Wagt Aur Kis Andaaz Mein Kya Guftagoo 
(Conversation) Karni Hai? Humein Ye Malum Hona 
Chahiye. Insan Jab Bolta Hai To Kabhi Kisi Ke Dil Mein 
Utar Jaata Hai Aur Kabhi Koi Aisi Baat Kah Deta Hai Jis Ki 
Wajah Se Logo Ke Dil Se Utar Jaata Hai, Lihaza "Pahle 
Taulo Baad Mein Bolo" Par Amal Karna Chahiye. 


Apni Guitagoo Mein Jaan Daalne Ke Liye Daurane 
Guitagoo Munasib Alfaz Ka Istimal Kijiye, Jaise "Andhe" 
Ki Jagah "Nabina”, 

"Boodhe" Ki Jagah "Buzurgh", 

"Fulan Mar Gaya" Ki Jagah "Fula Ka Intigal Ho Gaya", 

"Kyo Aaye Ho?" Ki Jagah "Kaise Tashreef Laaye", 
"Musibat Mein Pad Gaya" Ki Jagah "Aazmayish Mein Aa 
Gaya" 

"Aap Ghalat Kah Rahe Hain" Ki Jagah "Meri Nagis Raaye 
Ye Hai Ki Ye Baat Is Tarah Hai", 

"Aap Meri Baat Nahi Samihe" Ki Jagah "Shayad Mai Apni 
Baat Samjha Nahi Paaya" Waghaira Alfaz Istimal Kijiye 
Aur Is Ke Fawayid Apni Aankho Se Dekhiye. 


Baat Karte Waqt Ye Bhi Peshe Nazar Rakhein Ki Zuban 
Samne Waale Ke Munh Mein Bhi Hai Aur Us Ki Baat Bhi 
Sunein Kyunki Guftagoo Isi Ka Naam Hai Ki Kabhi Ek Bole 
Aur Doosra Sune To Kabhi Doosra Bole Aur Pahla Sune. 
Agar Aap Apni Hi Sunate Chale Jaayenge To Wo Dobara 
Aap Ko Dekhte Hi Rasta Badal Sakta Hai. 


Aakhiri Baat Ye Hai Ki Pur Sukoon Lahje Ka Istimal, 
Samajhne Aur Samjhane Mein Madadgaar Hota Hai, 
Chunanche Acchi Se Acchi Guftagoo Bhi Agar Kharab 
Lahje Mein Ki Jaaye To Sunne Waale Ko Nagawar Guzregi. 
Daurane Guftagoo Apni Aawaz Ke Utaar Chadhao Par 
Nazar Rakhiye, Log Jaldi Aap Ki Baat Samajh Jayenge, 
Aawaz Ki Bulandi Wa Pasti Aap Ki Bulandi Wa Pasti Ka 
Sabab Ban Sakti Hai. 


Allaah Ta'ala Humein Fizool Goyi Se Mahfooz Rakhe 
Abde Mustafa Daanish Shahan 

Kitna Ilm Haasil Karna Zaroori Hai 


Sabse Pehle Zaroori Hai Ke Har Musalman Mard Wa Aurat 
Agaid Ka Ilm Haasil Kare 

Agaid Ke Baab Mein Ek Ya Do Baatein Nahin Hain Balki 
Kayi Baatein Aa Jaati Hain 


Kuchh Baatein Bunyadi Aur Mash'hoor Hain Aur Kuchh 
Baatein Aisi Hain Ke Ilmi Aur Tafseeli Hain 

Ab Har Shakhs Par Ye Zaroori Nahin Ke Wo Gehrayi Mein 
Ja Kar Bareek Baato Ka Ilm Haasil Kare Balki Bunyadi 
Agaid Ko Samajh Lena Zaroori Hai 


Ab Jab Agaid Ka Ilm Aa Jaaye To Bunyad Tayyar Ho Gayi 
Phir Baari Aati Hai Amal Ki Yaani Jo Bunyad Tayyar Huyi 
Thı, Ab Us Par Deewarein Khadi Karnı Hain 

Ab Aamaal Baja Laane Ke Mutallig Zaroori Masail Ka Ilm 
Karna Bande Laazim Hai Warna Wo Kisi Amal Ko Ada 
Kaise Karega? 


Namaz Farz Huyi To Namaz Ke Mutalig Masail Ka Ilm 
Haasil Karna Zaroori Hoga, 

Roza Rakhna Hai To Roze Ka, 

Agar Maal Hai Aur Zakaat Farz Ho Gayi To Zakaat Ka, 
Nikah Ki Baari Aayi To Isse Mutalliga Masail Ka Aur Jin 
Jin Ibadaat Ko Ada Karna Hua To Uske Mutallig Ilm Haasil 
Karna Hoga 


Ek Baat Ye Jaan Leni Chahiye Ke Pehle Jin Baato Ka Ilm 
Haasil Karna Zaroori Hai, Un Par Tawajjoh Di Jaaye Aur 
Aise Masall Se Filhaal Parhez Kiya Jaaye Jin Ki Zaroorat To 
Hai Lekin Fihaal Nahin 

Ab Kisi Par Zakaat Farz Nahin, Namaz Farz Hai Aur Wo 
Namaz Ke Masaıl Ka Ilm Nahin Rakhta Aur Zakaat Ke 
Masail Seekh Raha Hai To Ye Munasib Nahin Ke Pehle 
Zaroorat Hai Namaz Seekhne Ki Na Ke Zakaat Ke Masaıl 
Le Kar Baith Jaye 


Abde Mustafa 

Khawateen Aur Deen Ke Liye Ourbaaniya 


Hazrate Sumaiyya Radiallahu Ta'ala Anha 

Hazrate Ammar Bin Yaasir Ki Waalida Hazrate Sumaiyya 
Makka Mein Mughira Qabile Ki Ek Kaniz Thi. Islam 
Oubool Karne Mein In Ka Saatwa Number Hai. Ye Wo 
Wagt Tha Jab Islam Qubool Karna Goya Har Qism Ke Jooro 
Sitam Ko Daawat Dena Tha Aur Ye To Waise Bhi Ek Kaniz 
Thi. 

Jaise Hi Inhone Islam Oubool Kiya In Par Zulmo Sitam Ka 
Ek Tufaan Umad Pada. Kufro Shirk Par Majboor Karne Ke 
Liye Un Ke Qabile Aur Quraish Ne Har Tareege Azmaaye. 
Har Koshish Kar Ke Dekhi Magar Nakaam Rahe. 
Sumaiyya Sanafe Naazuk Thi, Assi Saala Zayifa Hone Ke 
Bawajood Ghar Ghar Ja Kar Deen Ke Kaamo Ko Aam Karti, 
Log Inka Mazak Udaya Karte Aur Kuffare Makka In Par 
Zulm Kiya Karte Yahan Tak Ke Lohe Ki Zirah Pahna Kar 
Dhoop Mein Khada Kar Dete The Lekin In Ke Azmo 
Istiglaal Mein Koi Farg Na Aaya. Iman Oubool Karne Ke 
Baad Na Kabhi Buto Ka Khayal Aaya Aur Na Hi Inhone 
Duniya Ke Agaao Ki Parwah Ki. 

Ek Roz Din Bhar Ki Aziyyat Ke Baad Sham Ko Ghar Aayi 
To Abu Jahal Mil Gaya, Us Ne Gaaliya Dena Shuru Kar Di 
Aur Kalima Na Padhne Ki Taaged Ki To Hazrate Sumaiyya 
Ne Seena Taan Kar Kalima Padhna Shuru Kar Diya Aur 
Ghusse Mein Aakar Abu Jahal Ne Aapki Naaf Ke Niche Is 
Zor Se Neza Maara Ke Aap Shaheed Ho Gayi Magar 
Oayamat Tak Ke Liye Aurato Ka Sar Fakhr Se Buland Kar 
Gayi. 

Ye Ek JanBaaz Aurat Ka Pehla Khoon Tha Jis Se Khuda Ki 
Zamin Rangin Ho Gayi. 

GEURE lelie EES) 


Humare Aslaaf Ki Poor Zindagiya Qurbaaniyo Ka 
Murakkab Hain Jab Bhi Deen Ke Naam Par Pyaari Se Pyaari 
Cheez Ko Ourbaan Karne Ka Mauga Aaya Wo Is Mein 
Oata'an Hichkichaahat Mahsoos Na Farmate Qurbani Ke 
Baad Bhi Un Ki Zuban Par Shikayat Nahi Balki Alfaaze 
Shukr Hi Jaari Hua Karte The. 

Irshade Bari Ta'ala Hat: 


4 7 z A o ç 9126 Yy? e» 414 O Әр or a 9 
° o% o 817 Z A Chef? 1 3 Wo 7 OZo7 oo 2 әд 
Š 02195 Ga) | rs KG d sas AE ON 22 > 


Kya Tum Is Guman Mein Ho Ke Jannat Mein Yun Hi Chale 
Jaoge Aur Abhi Tum Par Aglo Ki Si Roodaad (Yani Haalat) 
Nahi Aayi. Deen Ke Kaamo Mein Humein Jab Bhi 
Dushwariyo Ka Samna Karna Pade Khud Ko Taiyaar 
Rakhna Chahiye Aur Ma'az Allah Bojh Aur Musibat 
Tasawwur Nahi Karna Chahiye 

Jo Taklifein Hum Se Pichhlo Par Guzri Uski Ba Nisbat Ye 
Kuch Nahi Aur Is Ke Badle Haasil Hone Waale Fayde Be 
Shumar Allaag Ne Bayan Farmaye. 


, 2 A riku My ә 3228 ,93 2029 po PA PE AT 


Aye Iman Walo! Agar Tum Allaah Ke Deen K1 Madad 
Karoge To Allah Tumhari Madad Karega Aur Tumheib 
Sabit Oadami Ata Farmayega. 


(7:7) 


Janabe Ghazal 

Likhne Waalo Ke Saath Pareshaniya 


Hum Likhte Kyun Hain? 

Taaki Use Koi Padhe..., 

Ab Humare Likhe Ko Koi Kaise Padhega? 

Hum Use Aam Karenge..., 

Pehle Zamane Ki Baat To Alag Thi Par Aaj Likhe Huye Ko 
Aam Karne Ka Tariga Alag Hai Jis Mein Wagt, Maal Aur 
Kayi Saathiyo Ki Zaroorat Padti Hai 


Misaal Ke Taur Par Kisi Ke Paas Kaafi Ilmi Mawaad Hai 
Jise Wo Zamane Ke Tagazo Ke Mutabig Tarteeb Dena 
Chahta Hai Taaki Awaamo Khawaas Fayeda Utha Sakein 
Par Kya Ye Sochne Jaisa Hi Itna Aasan Hai? 

Agar Ek Risala Hi Tayyar Karna Hua To Pehle Qalam Aur 
Kaghaz Par Aaghaz Karna Hoga Phir Use Type Karwana 
Hoga, Phir Baari Aati Hai Composing Ki, Phir Cover 
Designing Ki Aur Phir Hard Copy Aate Aate Ek Lamba 
Wagt Aur Kaafi Maal Kharch Karna Padta Hai Jo Ke Har 
Kisi Ke Bas Ka Nahin 


Agar Sirf Electronic Media Ke Zariye Hi Aam Karna Chahe 
To Ek Network, Ek Platform Ki Zaroorat Padti Hai Jis Par 
Saalo Mehnat Karni Padegi Warna Aap Ke Likhe Huye Ko 
Bas Ginti Ke Log Hi Padh Sakenge 


Daure Haazir Mein Tehreeri Kaam Bahut Zaroori Hai, Yahi 
Asal Sarmaaya Hai 

Kayi Mauzuaat Khaali Pade Hain Yaani Un Par Kaam Hi 
Nahin Ho Raha 

Tagreer Karne Waalo Ki Kasrat Ka Aalam Aap Jaante Hain 
Par Likhne Waale Bahut Kam Hain Aur Likhte Hain To Use 

Aam Karne Ke Jadeed Zaraye (Sources) Ka Sahih Istemal 
Karne Se Oaasir Hain 


Humein Chahiye Ke Likhne Waalo Ka Saath Dein 
Unki Pareshaniyo Ko Door Karein 
Unki Hausla Afzayi Karein 


Abde Mustafa 

Kya Shadi Ke Baad Aurat Ke Deen Seekhne Ka 
Wagt Khatm? 


Agar Aap Aisa Sochte Hain Ke Ek Aurat Shadi Kar Ke 
Majboor Ho Jaati Hai Aur Phir Ilm Haasil Karne Aur Deen 
Seekhne Ka Silsila Rok Dena Chahiye To Ye Hargiz Sahih 
Nahin 

Agar Shadi Se Pehle Ladki Ke Ghar Waalo Ne Deeni 
Mahaul Se Door Hone Ki Wajah Se Use Ilme Deen Nahin 
Padhaya To Ab Shadi Ke Baad Bhi Agar Ladki Ko Ehsaas 
Hota Hai To Mahaz Ye Soch Kar Ruk Jaana Ke Ab Meri 
Shadi Ho Gayi Aur Bas Khana Pakana, Kapde Dhona Aur 
Bachho Ki Dekh Bhaal Hi Meri Aakhiri Zimmedari Hai To 
Ye Durust Nahin 


Use Chahiye Ke Shadi Ko Majboori Nahin Balki Apne Hag 
Mein Behtar Jaane 

Uska Shauhar Uski Kamzori Nahin Balki Uska Hamsafar 
Aur Uski Taagat Hai Aur Asal Safar To Nikah Ke Baad Hi 
Shuru Hota Hai Ke Ek Dusre Ko Sambhalne Ke Liye Har 
Wagt Koi Maujood Hota Hai 

Aurat Ko Chahiye Ke Shauhar Se Ilme Deen Haasil Kare, 
Use Jahan Dusre Kaamo Ke Liye Raazi Kar Leti Hain To Is 
Par Bhi Raazi Karein Taaki Aakhirat Ki Kamyaabi Saath 
Mil Kar Paa Sakein 


Agar Shauhar Padha Likha Deendar Ho To Use Chahiye Ke 

Jis Aurat Se Nikah Kiya Hai Use Raahe Khuda Ka Musafir 

Banaye Aur Itna Ilm Zaroor De Ke Wo Is Raah Se Bhatak 

Na Sake 

Aurat Agar Mard Ko Deendar Na Paaye To Use Deendari Ki 

Taraf Bulaye Aur Mard Kaunsi Raah Par Jaata Hai, Is Mein 

Aurat Ka Aham Kirdaar Hota Hai Lihaza Aurat Ko Apna 
Kirdaar Achhe Se Nibhana Chahiye 


Shadi Ke Baad Bhi Ye Jaan Lein Ke Allah Ta'ala Aur Uske 
Rasool Ke Ahkaam Aap Par Jaari Hote Hain Aur Ek Din 
Aapko Hisaab Ke Liye Haazir Hona Hai Phir Kaise Kaha Ja 
Sakta Hai Ke Ab Ilm Haasil Karne Ya Deen Seekhne Ki Umr 
Na Rahi? 


Allah Ta'ala Aurato Ko Taufig Se Nawaze Ke Wo Ilme Deen 
Ki Taraf Raghib Ho Jaayein Aur Saath Mein Apne Shauhar 
Aur Bachho Ko Bhi Is Janib Laayein Taaki Asal Kamyaabi 
Haasil Kar Sakein 


Abde Mustafa 

Ye Ishg Hi Hai 


Maulana Roomi Farmate Hain Ke Ek Mazdoor Din Bhar 
Apni Kamar Par Bojh Utha Kar Kaam Karta Hai Aur Ek 
Lohaar Apni Bhatti Mein Sar Moonh Kaala Karne Ke Baad 
Nihayat Khushi Se Ghar Waapas Aata Hai Taaki Apni Ghar 
Ki Mehbooba (Apni Biw1) Ko Khush Kare Aur Samaan -e- 
Hayaat Muhayya Kar Sake 

Ye Karobaar -e- Hayaat Jo Subah Se Shaam Tak Chalta Hai, 
Is Mein Yahi Ishq Ka Jazba Kaar Farma Nazar Aata Hai 
Warna Kaun Hai Jo Kisi Ki Khatir Apne Aap Ko Pareshani 
Aur Musibat Mein Daale 

Ye Sab Ishg Ki Badaulat Hai 

Ishg Ek Roohani Cheez Hai Aur Ye Aisi Jins Nahin Ke Jisko 
Bazaar Se Khareed Liya Jaaye 


Maulana Farmate Hain Ke Maalo Daulat Aur Dunya Ki 
Cheezein Sab Murda Hain, Magar In Sab Ke Husool Ki 
Koshish Zinda Logon Ke Liye Hoti Hai 


sir) 


Jis Gharane Mein Muhabbat Ka Jaadu Chalta Hai Uske 
Rehne Waale Jannate Firdaus Ki Si Zindagi Guzarte Hain 
Aur Kam Aamadni Mein Khusho Khurram Rehte Hain 

Ye Ishg Ki Barkat Hai Ke Maalo Daulat Se Jo Cheez 
Khareedi Nahin Ja Saktı, Use Paate Hain 

Agar Ishg Ho Jo Shehwat Parasti Se Juda Ho To Phir Ishg 
Kam Nahin Hota Balki Badhta Jaata Hai Aur Ye Ek Aisa 
Rishta Hai Jo Maalo Daulat Se Baala Tar Hai 

Ise Agar Hum Maalo Daulat Ke Tarazu Mein Laate Hain To 
Asal Lazzat Baagi Nahin Rahegi 


40 


Bahaar -e- Tehreer (Part 13) 


Allah Ta'ala Se Dua Hai Ke Humein Raahe Ishq Ka Musafir 
Banaye Ke Jis Raah Mein Har Past Ka Buland, Talkh Ka 
Sheereen Aur Nakaam Ka Kamyaab Banna Koi Badi Baat 
Nahin 


Abde Mustafa 


41 


Bahaar -e- Tehreer (Part 13) 
Jahan Jaise Ho Kaam Kijiye 


Aap Jahan Hain, Jis Haalat Mein Hain, Usi Ko Ghaneemat 
Jaan Kar Kaam Kijiye 

Jo Nahin Hai Uske Intezar Mein Khaali Baithe Rehna Durust 
Nahin Hai Balki Aaj Se Aap Kaam Karenge To Phir Aapka 
Intezar Wo Shay Karegi Jise Aap Haasil Karna Chahte Hain 


Ek Mazboot Nizam Ke Liye Zaroori Hai Ke Apne Usoolo 
Ko Faramosh Na Kiya Jaaye Aur Har Shakhs Apne Hisse 
Ka Kaam Poori Lagan Ke Saath Kare 

Agar Do Shobo Mein Kaam Karne Waale Apna Shoba 
Chhod Kar Ek Dusre Ki Jagah Lene Ki Koshish Mein Lage 
Rahenge To Na Ye Kaam Hoga Aur Na Wo Lihaza Apna 
Kaam Jo Aapko Mila Hai, Use Achhi Tarah Kijiye 


Misaal Ke Taur Par Tehreeri Kaam Karne Waale Poori 
Imandari, Mehnat Aur Lagan Ke Saath Likhein, 

Jinhein Bolne Ka Mauga Mila Hai Wo Hag Bolein, 

Jise Kisi Aur Jagah Jiddo Jahad Ka Mauga Mile To Wo 
Wahan Ourbani De Aur Isi Tarah Ek Nizam Achhi Tarah 
Bargarar Rehta Hai 

Har Tarah Ke Log Ke Jinki Ouwwat Zaahir Mein Apne 
Apne Shobo Mein Alag Alag Jihat Mein Kaam Karti Hai Par 
Asal Mein Sab Ek Dusre Se Munsalik, Zaroori Aur Ek Dusre 
Ke Hag Mein Muaawin Hoti Hain Jis Tarah Jism Ke Har 
Hisse Ka Alag Alag Kaam Aur Kaam Karne Ka Tariga Hai 
Par Sabki Ahmiyat Jism Mein Bilkul Waazeh Hai Ke Ek 
Kamzor Pade Ya Ruk Jaaye To Baagi Par Bhi Farq Padta 
Hai 

Ilmi, Amali, Fikri, Falahi Aur Muashrati Aur Har Aitbar Se 
Kaam Ki Zaroorat Hai 

Bahaar -e- Tehreer (Part 13) 


Aap Ko Jis Mein Jitna Kaam Karne Ya Madad Karne Ka 
Mauga Mile, Pichhe Na Hatein Balki Jism Ke Kisi Ek Hisse 
Ko Hi Theek Karne Ka Zahan Bana Lein 


Allah Ta'ala Humse Apni Raza Waale Kaam Le 
Abde Mustafa 

Bahaar -e- Tehreer (Part 13) 


Huzoor Ka Shajra Hazrate Adam Tak Bayaan 
Karna 


Baaz Mugarrireen Huzoor Sallallaho Ta'ala Alaihi 
Wasallam Ka Nasab Hazrate Adam Alaihissalam Tak 
Bayaan Karte Hain Jo Ke Ehtiyat Ke Khilaf Hai 


Imam Bukhari Ne Apni Sahih Mein Baab Mab'asin Nabiyyi 
Sallallaho Ta'ala Alaihi Wasallam Mein Bayaan Kiya Hai: 


HON IE en ә әдән ан ама ул abul İş UA Gd a> 
(ələ) os poz əsə l ə A A 


Imam Ahmad Bin Hasan Bayhaqı (Mutavvaffa 458 Hijri) 
Apnı Sanad Ke Saath Riwayat Karte Hain Ke Hazrate Anas 
Bin Maalik Radiallaho Ta'ala Anho Ne Bayaan Kiya Ke 
Huzoor Sallallaho Ta'ala Alaihi Wasallam İrshad Farmate 
Hain : 


Main Muhammad Bin Abdullah Bin Abdul Muttalib Bin 
Hashim Bin Abde Manaf Bin Ousayi Bin Kilaab Bin Murra 
Bin Kaab Bin Luyi Bin Ghalib Bin Fehar Bin Malik Bin 
Annadar Bin Kinana Bin Khuzaima Bin Mudrika Bin Ilyaas 
Bin Mudar Bin Nizaar Hoon, Allah Ta'ala Ne Tab Bhi Logon 
Ke Do Giroh Kiye To Allah Ta'ala Ne Mujhe Un Mem Se 
Behtar Giroh Mein Rakha So Mujhe Maa Baap Mein Se 
Zaahir Kiya Gaya Hai Aur Jahiliyat Ki Badkariyo Mein Se 
Kisi Cheez Ne Nahın Chhua, Hazrate Adam Se Le Kar Apne 
Baap Aur Apnı Maa Tak Main Nikah Se Paida Kiya Gaya 
Hoon, Zina Se Nahin Paida Kiya Gaya Pas Main Apni Zaat 
Ke Lihaaz Se Aur Apne Nasab Ke Lihaaz Se Tum Sab Se 
Afzal Hoon 

Bahaar -e- Tehreer (Part 13) 
(1752 Aİ) 


Khud Huzoor Sallallaho Ta'ala Alaihi Wasallam Ne Apna 
Nasab Hazrate Adam Tak Bayaan Nahin Farmaya Aur Imam 
Bukhari Ne Adnan Tak Ka Zikr Kiya Hai, Hazrate Adam 
Tak Nahin Kiya 


Allama Ghulam Rasool Sayeedi Rahimahullahu Ta'ala 
Likhte Hain Ke Yahan Tak Nasab Par Ijma Hai Aur Iske 
Upar Bahut Ikhtelaf Hai 


GEY TES) 


Ehtiyat Yahi Hai Ke Hazrat Adam Alaihissalam Tak Bayaan 
Na Kiya Jaaye 


Abde Mustafa 

Bahaar -e- Tehreer (Part 13) 
Jeete Jee Oadr Bashar Ki Nahin Hote Pyaare 
Kisi Ne Kaha Hai: 


Jeete Jee (Jadr Bashar Ki Nahin Hote Pyaare 
Yaad Aayegi Tumhein Meri Wafa Mere Baad 


Insani Fitrat Hai Ke Jab Koi Cheez Paas Maujood Ho To 
Uski Ahmiyat Ko Achhi Tarah Samajh Nahin Paata 

Uski Qadr Jaisi Karni Chahiye Waisi Nahin Karta Aur Jab 
Juda Ho Jaaye To Phir Afsos Ke Haath Malta Hai 


Umr Bhar Sang Zani Karte Rahe Ahle Watan 
Ye Alag Baat Hai Ke Dafnayenge Aizaz Ke Saath 


Insan Ne To Allah Ta'ala Ki Na Shukri Ki Phir Koi Bashar 
Kaise Ummeed Rakhe Ke Meri Is Dunya Mein Jeete Jee 
Oadr Ki Jayegi 


Allah Ta'ala Farmata Hai: 
20585 1011,505 G; 
Wo Kısı Ne Kaha Hai Na Ke: 


Dunya Nahin Aishe Jawedani Ke Liye 
Majlis Ye Nahin Marsiya Khwani Ke Liye 


Jab Maa Qadarullaha Khuda Kehta Hai 
Kyun Rote Ho Apni Qadr Daani Ke Liye 


Abde Mustafa 

Hazrate Khadija Ki Yaad 


Jinse Pyaar Ho Unki Yaadein Jab Aati Hain To Dil Pe Gehra 
Asar Karti Hain 

Hazrate Khadija Se Huzoor Sallallaho Ta'ala Alaihi 
Wasallam Ki Muhabbat Ko Lafzo Se Bayaan Nahin Kiya Ja 
Sakta 


Ek Martaba Hazrate Khadija Ki Behan Hazrate Haala Ne 
Huzoor Sallallaho Ta'ala Alaihi Wasallam Ki Bargaah Mein 
Haazir Hone Ki Ijazat Talab Ki To Unki Aawaz Hazrate 
Khadija Ki Aawaz Se Bahut Milti Th1, Aap Sallallaho Ta'ala 
Alaihi Wasallam Ko Hazrate Khadija Ka Ijazat Talab Karna 
Yaad Aa Gaya Aur Aap Ne Jhurjhuri Li (Jism Mein Halki 
Kapkapi) 


G82122 di HI) 


Iske lawa Huzoor Sallallaho Ta'ala Alaihi Wasallam 
Hazrate Khadija Ki Saheliyo Ka Ikram Farmaya Karte The, 
Unke Paas Tohfe Bhejte 


GEM 


Allah Ta'ala Humein Bhi Khuloos Ke Saath Muhabbat Ki 
Taufig De 


Abde Mustafa 

Bahaar -e- Tehreer (Part 13) 


Roman Urdu Mein Humari Dusri Kitabein Aur 
Rasail: 


Bahaar -e- Tehreer (Ab Tak 12 Hisso Mein) 

This Is Part 13 

Allah Ta'ala Ko Uparwala Ya Allah Miyan Kehna Kaisa? 
Azaan -e- Bilal Aur Suraj Ka Nikalna 

Ishge Majazi - Muntakhab Mazameen Ka Majmua 

Gaana Bajana Band Karo, Tum Musalman Ho! 

Shabe Meraj Ghause Paak 

Shabe Meraj Nalain Arsh Par 

Hazrate Owais Qarni Ka Ek Wagiya 

Dr. Tahir Aur Wagar -e- Millat 

Tagreer Karne Waala Kaisa Ho? 

Ghaire Sahaba Mein Radiallaho Ta'ala Anho Ka Istemal 
Ikhtelaf Ikhtelaf Ikhtelaf 

Chand Wagiyaat -e- Karbala Ka Tehgeegi Jaayeza 

Binte Hawwa 

Sez Knowledge 

Hazrate Ayyoob Alaihissalam Ke Wagiye Par Tehgeeg 
Aurat Ka Janaza 

Ek Aashig Ki Kahani Allama Ibne Jauzi Ki Zubaani 
Huzoor Ki Shaan In The Ouraan 

Husne Mustafa Aur Kalame Raza - Mufti Ahmad Yaar Khan 
Nayeemi Rahimahullahu Ta'ala 

Afzaliyate Siddigue -e- Akbar Wa Farooge Aazam - Huzoor 
Tajushshariah Rahimahullahu Ta'ala 

Kya Hazrate Bilal Radiallaho Ta'ala Anho Ka Rang Kaala 
Tha? 

Hazrate Bilal Ke Islam Laane Ka Wagiya Kya Tha? 

Sharah Mishkaat (Kitabul Iman) - Mufti Ahmad Yaar Khan 
Nayeemi Rahimahullahu Ta'ala 

Chand Ghair Motabar Kitabein - Maulana Hasan Noori 
Tirmizi (Part 1) 

Aaiye Namaz Seekhein (Part 1) 

ABOUT US 


Abde Mustafa Official Is A Team From Ahle Sunnat Wa Jama'at 


Working Since 2014 On The Aim To Propagate Quraan And Sunnah 
Through Electronic And Print Media. 


Writing articles, composing & publishing books, running 
a special matrimonial service for Ahle Sunnat 


www.abdemustafa.in 


books.abdemustafa.in 
about 100+ tehgeegi pamphlets & books are available in 
multiple languages. 


www.enikah.in 


there is also a channel on Telegram 
t.me/Enikah (Search “E Nikah Service” on Telegram) 


Subscribe us on YouTube @abdemustafaofficial 

like and follow us on Facebook 8 Instagram @abdemustafaofficial 
Join our official Telegram Channel t.me/abdemustafaofficial 
Books Library on Telegram t.me/abdemustafalibrary 

or search “Abde Mustafa Official” on Google 

for more details WhatsApp on +919102520764 

